ચૌહાણે મીડિયાને જણાવ્યું કે, પાકિસ્તાની સેનાના સૈનિકો ઘણીવાર તેની પિટાઇ કરતા અને ખૂબ યાતના આપતા. એટલું જ નહીં, તેને નિયમિત રીતે ડ્રગ્સના ઇન્જેક્શન પણ આપવામાં આવતા હતા. પાકિસ્તાની સૈનિક તેને પૂછતા કે. એલઓસી પાર કરવા પાછળનું કારણ શું છે? તેઓ શ્રીનગરમાં એલઓસી પાસે સ્થિત આર્મી બેઝ અંગે પણ જાણકારી મેળવવાનો પ્રયત્ન કરતા હતા. ચંદૂના જમણા હાથની આંગળીઓ પર પણ ઇજાના ઘણા નિશાન છે અને ઘણીવાર તેને અમુક વસ્તુઓ યાદ પણ નથી રહેતી. આ પાકિસ્તાની સૈનિકો દ્વારા આપવામાં આવેલા ડ્રગ્સની આડઅસર હોવાનું જાણવા મળી રહ્યું છે. તેના ચહેરા પર પણ નાની-નાની ઇજાના નિશાન છે તથા ચાલવમાં પણ તેને ખૂબ તકલીફ પડે છે.